偈頌四十一首  其三三
作者：釋普寧
朝代：宋

paragraphs: 同飲龍淵，同依師席。
切瑳琢磨，相滋相益。
分袂東西，各提祖令。
越漠來投，心膽傾盡。
執別恰恰一周，千里俯垂輝映。
舉衆再奉慈光，無異撥雲見日。
若是向上向下，總將靠之一壁。
憶得凌霄蠱毒之家，水也不曾沾他一滴。
阿呵呵，會也麽。
青山不鎖長飛勢，滄海合知來處高。